উত্তর কোরিয়া
উত্তর কোরিয়ার আদর্শ কোরীয় ভাষার নাম মুনহোয়াও, যার অর্থ পরিশীলিত ভাষা। এটি দক্ষিণ কোরিয়ায় ব্যবহৃত আদর্শ কোরীয় ভাষাটির চেয়ে আলাদা। এটি উত্তর কোরিয়ার রাজধানী পিয়ং ইয়াং অঞ্চলে প্রচলিত ভাষার উপর ভিত্তি করে গড়ে উঠেছে। উত্তর কোরিয়াতে ছয়টি আঞ্চলিক উপভাষা রয়েছে, তবে চেজু দ্বীপের উপভাষাটি বাদে এরা পরস্পর বোধগম্য।
২০১৭-১৮ উত্তর কোরিয়া সংকট
২০১৮ সালের ১ জানুয়ারি নিউ ইয়র্ক টাইমসের প্রতিবেদন থেকে জানা যায়, উত্তর কোরিয়ার প্রায় ১৪৭,০০০ কর্মী এখন বিদেশে কাজ করে এবং পিয়ংইয়ং এর শ্রমিক ইউনিয়ন পরিষদ এসব শ্রমিকদের বেতনের ৩০ শতাংশ থেকে ৮০ শতাংশ ভোগ করে। পোল্যান্ডের একটি জাহাজ নির্মাণ কারখানা, একটি শিপিং কন্টেইনারের প্রস্তুতকারক এবং গ্রীনহাউসগুলো এই শ্রমিক ব্যবসার অন্তর্ভুক্ত।